CELEX: 62020TN0076
Language: et
Date: 2020-02-07 00:00:00
Title: Kohtuasi T-76/20: 7. veebruaril 2020 esitatud hagi – Tšehhi Vabariik versus komisjon

30.3.2020   
            
            
               ET
            
            
               Euroopa Liidu Teataja
            
            
               C 103/37
            
         
      7. veebruaril 2020 esitatud hagi – Tšehhi Vabariik versus komisjon
      (Kohtuasi T-76/20)
      (2020/C 103/52)
      Kohtumenetluse keel: tšehhi
      
         Pooled
      
      
         Hageja: Tšehhi Vabariik (esindajad: M. Smolek, J. Pavliš, O. Serdula ja J. Vláčil)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 28. novembri 2019. aasta rakendusotsus (EL) CCI 2014CZ06RDNP001, mis puudutab selliste vahemaksete peatamist, mis on seotud Tšehhi Vabariigi maaelu arengu programmiga ajavahemikul 2014–2010 ja hõlmab kulusid, mida kanti ajavahemikel esiteks 16. oktoobrist31. detsembrini 2018 ja teiseks 1. jaanuarist kuni 31. märtsini 2019 [teatavaks tehtud numbri C(2019)8647 final all];
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et rikutud on Euroopa Parlamendi ja nõukogu määruse (EL) nr 1306/2013 (1) (edaspidi „määrus nr 1306/2013“) artikli 41 lõiget 1. Komisjon on nimelt leidnud vääralt, et kõnealuste kuludega seotud toetusi maksti liikmesriigi õigust rikkudes. Samas ei ole tuvastatud ühtki liikmesriigi õigusnormi rikkumist, kuna viimast ei kohaldata seda liiki toetustele, mille puhul toimub maksete peatamine.
               
            
                  2.
               
               
                  Teine väide puudutab samuti määruse nr 1306/2013 artikli 41 lõike 1 rikkumist. Isegi kui kõnealused liikmesriigi õigusnormid peaksid olema kohaldatavad seda liiki toetuste suhtes (mis nii ei ole), hõlmab üks osa peatatud maksetest projekte, mille suhtes need õigusnormid ei ole kohaldatavad ratione temporis.
               
            
         (1)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT 2013, L 347, lk 549).